અગ્નિચક્ર સિવાય મારો પત્રવ્યવહાર અને પરિચય સ્નેહસંબંધો અન્ય માસીકો દ્વારા સક્ય હતો. મુંબઈથી પ્રગટ થતા પ્રજાપતિ સંદેશના તંત્રી શ્રી કાંતિભાઈ મિસ્ત્રી તેમજ સમાજના વડીલ છોટુભાઈ ઈંટવાલા, અમદાવાદથી પ્રગટ થતા પ્રજાપતિ ના સહતંત્રી ડો. રમેશ્ભાઈ ઓઝા, તેમજ શ્રી અખિલ ગુજરાત પ્રજાપતિ સંઘના મુખપત્ર વિશ્વ નિર્માતા પ્રજાપતિના તંત્રી શ્રી ગોદડભાઈ સાગરાસણીયાએ સૌને ભારતની મુલાકાતે રૂબરૂ મળવાનું થયું. અમદાવાદના તૂંકા રોકાણમાં રમેશભાઈ ઘણાજ મદદરૂપ થયા સાથે ગુજરાત પ્રજાપતિ સંમાજના પ્રમુખ શ્રી કેશવભાઈ પ્રજાપતિને પણ મળવાનું થયુ અને જેમણે અમદાવાદમાં ફેરવ્યા. શ્રી ગોદડભાઈના આગ્રહથી અંબાજી-પાલનપુર જવાનુંથ્યું. અંબાજી-પ્રજાપતિભવનના કાર્યકર્તા શ્રી રમેશભાઈ પ્રજાપતિ ઘણાજ મદદ રૂપ થયા. પાલનપુરમાં ગોદડભાઈના પરિવાર તરફથી ભાવભર્યો સત્કાર હતો. અને ત્યાંના પ્રજાપતિ જ્ઞાતિજનોને મળવાનો લહાવો મળ્યો. વળી પાલનપુરમાં ગોદડભાઈના ઉત્સાહથી શરૂ થયેલ શ્રી પ્રજાપતિ કેળવણી મંડળની શાળા-બાળમંદિર જોવાનો લ્હાવો મળ્યો, બાળકોનું ભણતર, કળા વિગેરે નિહાળી આનંદ થયો અને શાળાના કાર્યતર્તાઓએ મારા તેમજ પ્ત્ની કમુબહેનના હસ્તે ઈનામ વહેંચણી કરવાની તક આપી….ઈનામ યોજના શરૂ કરી દીધી…પ્રભુપ્રેરણાથી એ શ્ક્ય થયું હતું કિન્તુ સ્વપને પણ ખ્યાલ નહોતો કે એક દિવસ અમારા હાથે ઈનામોની વહેંચણી થશે ! ગોદડભાઈના સંગાથે વડોદરા જવાનુ થયું જ્યાં અખિલ ગુજરાત પ્રજાપતિ સંઘના અધ્યક્ષ શ્રી દલસુખભાઈ પ્રજાપતિને રૂબરૂ મળવાનું થયુ, વાતો કરી ભાવભર્યું ભોજન એમની સાથે જમ્યા એ કદી ભોલાશે નહી., દલસુખભાઈ અનેક કાર્યોમાં બીઝી હોવા છતાં એમણે એમના કિંમતી સમયનો ભોગ આપી અમોને મળ્યા. આ પ્રમાણે મુંબઈ તેમજ ગુજરાતના પ્રજાપતિ સમાજના અનેક કાર્યકર્તાઓ મળેલ શુભેચ્છાઓ, સહકાર, માર્ગદર્શન માટે હું સૌ નો આભારીત છુ.